
MUNICIPIUL DROBETA TURNU SEVERIN

Direcţia Patrimoniu

         Str. M. Kogălniceanu  Nr.2 , Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                           Nr.  
__________________________________________________________________________________
 
Referat de aprobare

privind aprobarea adiționării Contractului de concesiune nr. 966/29 decembrie 2014
încheiat cu S.C. PILOT 2000 S.R.L.
1) Motivul emiterii actului administrativ cu caracter normativ
Prin Contractul de concesiune nr. 966/29 decembrie 2014, S.C. PILOT 2000  S.R.L. a dobândit un drept de concesiune pentru o perioadă de 45 de ani  asupra imobilului teren în suprafață de 10.000 m.p., imobil care este ocupat de hale metalice (ferme, stâlpi, grinzi, profile, tablă inclusiv fundațiile de beton aferente în suprafață de 684 mp) și este împrejmuit în totalitate. Contractul menționat s-a încheiat în baza art.41 din Legea 50/1991 ca urmare a preluării construcțiilor de la S.C. VILA GRUP S.R.L. în temeiul Facturii nr.102/12 noiembrie 2014.

       Ulterior, realizării lucrării de cadastru referitoare la imobilul concesionat, s-a constatat că acesta are o suprafața totală împrejmuită de 12.212 mp și se compune din 10.000 mp identificați cu NC 69992 și respectiv 2.212 mp identificați cu NC 69993.  

       Subliniem că împrejmuirea cu gard confecționat din prefabricate de beton este realizată de jur imprejurul celor două loturi, respectiv 10.000 mp identificați cu NC 69992 și respectiv 2.212 mp identificați cu NC 69993.

            În baza Autorizațiilor de construire nr. 528/28.08.2017 și 738/30.09.2019 S.C. PILOT 2000  S.R.L. a amplasat pe terenul în suprafață de 2.212 mp identificați cu NC 6999 un  complex stație de betoane mobilă ecologică, compusă din: stație betoane (silozuri, malaxorul, buncăr agregate), corp administrativ-laborator, cântar, decantor, bazin vidanjabil. 

            Prin Cererea nr. 31561/18.08.2022,  S.C. PILOT 2000  S.R.L.  solicită concesionarea imobilului teren în suprafață de 2.212 mp situat în Drobeta Turnu Severin, identificat cu NC 69993 ( adică diferența de teren până la totalul de 12.212 mp), limitrof suprafeței de 10.000 mp  deținută în concesiune. În acest context, petentul a fost notificat prin Adresa nr.10543/17.03.2023 în vederea achitării sumei de 17.465 lei, reprezentând lipsa de folosință pentru anii 2020-2022 inclusiv, adicî ultimii 3 ani, ulterior aceasta achitând prin virament bancar în data de 20 martie 2023 suma menționată.

            Din  Extrasul de carte funciară nr. 50274/16.12.2022 rezultă că imobilul teren în suprafață de 2.212 mp situat în Drobeta Turnu Severin identificat cu NC 69993 este proprietatea municipiului Drobeta Turnu Severin și face parte din domeniul privat.

            Prin Certificatul de urbanism nr. 69/19.01.2023  Serviciul Urbanism arată că imobilul teren în discuție este destinat construirii de spații de comert, construcții pentru activități nepoluante conform PUG aprobat prin HCL 219/2010.

           Conform Raportului de evaluare nr.17T/17.02.2023, întocmit de către evaluatorul autorizat A.N.E.V.A.R. ing. Octavian Bordei, valoarea redevenței pentru o perioadă de 49 de ani, plătibilă în 25 de ani cu privire la imobilul teren în suprafață de 2.212 mp situat în Drobeta Turnu Severin, identificat cu NC 69993, este de 144.950 lei (29.574 Euro), adică 5.798 de lei/an (1.182 Euro/an) .

             Având în vedere situaţia de fapt şi de drept, raportat la dispoziţiile art.362 alin.3 cu trimitere la dispozițiile art.1243 C. Civ., propunem modificarea prin act adițional a obiectului și cuantumului redevenței Contractului de concesiune nr.966 din 29 decembrie 2014, in sensul includerii si a suprafeței de 2.212 mp din Drobeta Turnu Severin, identificată cu NC 69993, termenul de plată fiind de 25 de ani, pentru o redevență de 5.798 lei/an(1.182 euro/an).
2)   Schimbări preconizate
       Nu este cazul.
3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.
4)   Impactul financiar asupra bugetului local,  atât pe termen scurt, pentru anul curent, cât şi pe termen lung 

       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea serviciilor de evaluare, în suma de 600 de lei, urmând a fi recuperată de la concesionar, anterior semnarii actului adițional.
 5)  Efecte ale adoptării hotărârii consiliului local asupra legislatiei în vigoare 
       Nu este cazul.
6)  Consultările efectuate în vederea elaborării proiectului de act administrativ cu caracter  normativ individual
        Nu este cazul.
7)  Activităţi de informare publică privind elaborarea şi implementarea actului administrativ normativ

         Hotărârea consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primăriadrobeta.ro
8)  Implementarea dispozitivului hotărârii

         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.
Viceprimar,                                                           Șef Serviciu Licitații,
                                                                           Contractare și Executări Silite
                     Daniel Cîrjan                                                                  Adrian Ofiţeru

